Diari Oficial de la Generalitat Valenciana


Sumari del DOGV 5028, del 15-06-2005 (2005/6412)

RESOLUCIÓ de 30 de maig de 2005, de la directora general de Justícia de la Conselleria de Justícia i Administracions Públiques, per la qual resol inscriure la modificació dels Estatuts del Col·legi Oficial de Metges de València, i es disposa la seua publicació en el Diari Oficial de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5028

Data del DOGV
:   15-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6412


Data del document
:   30-05-2005

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * València
    * legislació
    * reglament intern
    * personal sanitari
    * metge
    * col·legi professional

RESOLUCIÓ de 30 de maig de 2005, de la directora general de Justícia de la Conselleria de Justícia i Administracions Públiques, per la qual resol inscriure la modificació dels Estatuts del Col·legi Oficial de Metges de València, i es disposa la seua publicació en el Diari Oficial de la Generalitat Valenciana. [2005/A6412]
  
Vist l'expedient de modificació estatutària, instruït a instància del Col·legi Oficial de Metges de València, inscrit amb el número 14 de la secció primera del Registre de Col·legis Professionals i de Consells Valencians de Col·legis Professionals de la Comunitat Valenciana, en què sol·licita la inscripció i registre de la modificació dels seus estatuts en l'esmentat Registre, atenent els següents
  
Fets
  
1. Que Julián Montesinos, en nom i representació del Col·legi Oficial de Metges de València, va presentar el 18 de febrer de 2005 la modificació dels estatuts d'aquest Col·legi, per a la seua inscripció al Registre de Col·legis Professionals i de Consells Valencians de Col·legis Professionals, en compliment d'allò que ha previst l'article 11.1 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana.
  
2. Que les modificacions produïdes en els Estatuts de l'esmentat Col·legi, segons el certificat presentat, lliurat el 17 de febrer de 2005, pel Sr. José Antonio Monrabal Sanz, secretari general d'aquest Col·legi, van ser aprovades per la seua Assemblea General, en reunió celebrada el 27 d'abril de 2004.
  
3. Que el nou text dels estatuts figura com a annex a la present resolució, i es dóna ací per reproduït.
  
Fonaments de dret
  
1. Que els estatuts contenen totes les determinacions exigides en l'article 10 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana.
  
2. Que aquests estatuts han sigut aprovats amb els requisits i formalitats previstos en aquest article i en els mateixos estatuts del Col·legi.
  
3. Que l'expedient ha sigut tramitat pel Servei d'Entitats Jurídiques, adscrit a la Direcció General de Justícia de la Conselleria de Justícia i Administracions Públiques, competent per així disposar-ho l'article 6.1 de la Llei 6/1997, de 4 de desembre, en virtut de les atribucions que té conferides pels decrets 8/2004, de 3 de setembre, i 181/2004, de l'1 d'octubre, sobre assignació de competències a les conselleries, i d'aprovació del Reglament Orgànic i Funcional de la Conselleria de Justícia i Administracions Públiques, respectivament, i en relació amb el Decret 4/2002, de 4 de gener, del Consell de la Generalitat Valenciana, pel qual s'aprova el reglament de la dita llei.
  
Vistos l'article 36 de la Constitució i l'article 31.22 de l'Estatut d'Autonomia de la Comunitat Valenciana; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics, i la resta de disposicions complementàries, es dicta la següent Resolució
  
Primer
  
Inscriure la modificació dels Estatuts del Col·legi Provincial de Metges de Castelló.
  
Segon
  
Publiqueu la present resolució en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la seua notificació, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 30 de maig de 2005.- La directora general de Justícia: Patricia Montagud Alario.
  
Modificació de determinats articles dels estatuts particulars, aprovada en Assemblea General extraordinària celebrada el dia 27 d'abril de 2004
  
Article 16 € Competències
  
p. Autoritzar les despeses superiors a 18.000 euros.
  
Article 19 € Competències
  
f. L'autorització de despeses fins a 18.000 euros.
  
Article 23 € Requisits d'elegibilitat
  
1 - Per a ser elegible es requereix estar col·legiat al Col·legi Oficial de Metges de València, acreditar l'exercici de la professió, llevat de les excepcions previstes en aquests estatuts, i no estar sotmés a cap prohibició o incapacitat legal o estatutària.
  
S'entendrà per exercici professional:
  
a) L'exercici privat de la professió mèdica de manera habitual en establiment o local obert, propi o alié.
  
b) La prestació de serveis en qualsevol de les administracions públiques, estatal, autonòmica, local o institucional, i ocupar una plaça per a la qual es requerisca el títol de metge.
  
c) La prestació de serveis en centre, servei o establiment sanitari de forma habitual en virtut de relació contractual, per a la qual calga la titulació de metge.
  
2 - Són requisits particulars d'elegibilitat els següents:
  
a) Per a ser elegit president o vicepresident, acreditar, com a mínim, 15 anys d'antiguitat i de col·legiació al Col·legi de Metges de València.
  
b) Per a la resta de membres de la Junta de Govern s'exigirà, almenys, 10 anys d'antiguitat i de col·legiació al Col·legi de Metges de València.
  
Article 24 € Convocatòria
  
2. En l'anunci de les eleccions hauran de constar els càrrecs que són objecte de les eleccions, el calendari electoral, el dia i lloc de celebració d'aquestes i l'horari d'obertura i tancament de les urnes.
  
Article 25 € Composició i funcions de la Junta Electoral
  
1 - La Junta Electoral, encarregada de controlar i portar a terme tot el procés electoral segons les normes estatutàries, estarà formada per un president, tres vocals i un secretari.
  
2 - Presidirà la Junta Electoral el president de la Comissió de Deontologia del Col·legi, i actuarà de secretari qui ho siga de la Junta de Govern del Col·legi de Metges, el qual tindrà veu però no vot.
  
En cas d'absència, vacant o malaltia del president el substituirà el membre de més edat de la referida Comissió. Si l'absència, vacant o malaltia fóra la del secretari, serà substituït pel vicesecretari del Col·legi de Metges.
  
3 - Com a vocals de la Junta Electoral actuaran els presidents de les societats científiques d'àmbit provincial, domiciliades a la seu col·legial, que per sorteig resulten designats. Seran suplents de cada un dels vocals els respectius vicepresidents de la mateixa Societat. El sorteig per a la designació dels vocals se celebrarà en la mateixa sessió en què es convoquen les eleccions, a què assistirà, necessàriament, el president de la Comissió de Deontologia o el vicepresident o membre de més edat de l'esmentada Comissió, si fa el cas.
  
4 - Una vegada proclamades les candidatures, únicament el representant de cada candidatura, i en cas d'impossibilitat el suplent designat, podrà assistir sense veu ni vot a les sessions de la Junta Electoral i a totes les actuacions electorals que es duguen a terme per aquesta, sense perjudici de poder formular les protestes que estimen oportunes als efectes que procedisquen, la qual cosa es reflectirà, en el primer cas, en la mateixa acta de la sessió. El secretari de la Junta Electoral comunicarà als representants de les candidatures, via fax, amb una antelació mínima de vint-i-quatre hores, les reunions que es convoquen d'aquesta.
  
Els representants de les candidatures i els seus suplents hauran de reunir els requisits de l'article 23.1 i estar col·legiats amb una antiguitat mínima de dos anys, en la data de convocatòria de les eleccions.
  
5 - Cap dels membres de la Junta Electoral podrà ser candidat a les eleccions de la Junta de Govern, ser membre d'aquesta, llevat del secretari, o estar sotmés en prohibició o incapacitat legal o estatutària. Si és el secretari del Col·legi candidat en les eleccions el substituirà el vicesecretari, i en cas de ser aquest també candidat, actuarà de secretari la persona que designe la Junta de Govern d'entre els empleats del departament de Secretaria del Col·legi.
  
6 - La Junta Electoral es constituirà dins del termini de set dies hàbils, comptadors des de la data de la publicació de la convocatòria de les eleccions. Amb aquesta finalitat, el secretari notificarà a tots els membres d'aquesta la seua designació i els convocarà a la sessió constitutiva.
  
7 - El mandat de la Junta Electoral conclou als trenta dies de les eleccions, i es procedirà en aquest moment a depositar la documentació electoral al Col·legi de Metges, sota la custòdia del secretari. Sense perjudici del termini citat, si el procés electoral és objecte d'impugnació, la Junta Electoral es reuniria totes les vegades que calguen per a omplir els tràmits relacionats amb aquest procés.
  
8 - En els supòsits de renúncia o cessament dels components de la Junta Electoral, es procedirà a la seua substitució pel mateix procediment previst per a la seua designació.
  
9 - Les sessions de la Junta Electoral són convocades pel seu president. El secretari substitueix el president en l'exercici de dita competència, quan aquest no puga actuar per causa justificada.
  
10 € Perquè qualsevol reunió se celebre vàlidament cal que concórreguen, almenys, tres dels seus membres amb dret a vot, inclòs el president. Els acords s'adopten per majoria de vots dels membres presents, i el president té el vot de qualitat.
  
11 € La Junta Electoral presidirà les eleccions i vetlarà pel desenvolupament d'un procés electoral net, democràtic i basat en els principis d'igualtat de tracte, correcció i decòrum.
  
12 € Seran funcions de la Junta Electoral les següents:
  
a) Dirigir i supervisar el procés electoral, perquè es desenvolupe segons les normes electorals estatutàries i el Codi de Deontologia Mèdica, sobretot, quant a allò que afecta el respecte personal entre els candidats.
  
b) Comprovar la correcció formal de les candidatures presentades al procés electoral, així com vetlar per la inexistència de causa alguna d'inelegibilitat en els seus components.
  
c) Proclamar les candidatures presentades i rebutjar aquelles candidatures o candidats que no reunisquen els requisits exigibles per les normes vigents.
  
d) Aprovar els models normalitzats de paperetes de vots i sobres, segons les normes dels estatuts.
  
e) Vetlar pel funcionament correcte del sistema de vot per correu, i podrà dictar, a aquest respecte, instruccions, referides a les normes vigents, per a facilitar el vot a qui desitge exercitar-ho per aquesta via amb les degudes garanties.
  
f) Corregir, amb caràcter immediat, qualsevol infracció o defecte de funcionament que puga produir-se durant el procés electoral.
  
g) Dictar instruccions en el desenvolupament de les normes electorals vigents per a cobrir les possibles llacunes existents en el procés electoral.
  
h) Fixar la distribució de meses electorals en l'àmbit territorial del Col·legi de Metges de València.
  
i) Vigilar el funcionament correcte de les meses electorals, el desenvolupament de la votació i l'escrutini dels vots emesos directament o per correu.
  
j) Proclamar els resultats electorals produïts.
  
k) Resoldre qualsevol queixa o reclamació relacionada amb les eleccions que es presente durant el procés electoral. La Junta Electoral haurà de resoldre aquestes queixes o reclamacions en el termini màxim de set dies hàbils des de la seua interposició, llevat dels supòsits extraordinaris, degudament justificats, i les excepcions recollides en aquests estatuts.
  
Article 26 € Tramitació candidatures
  
2 - Les candidatures, que hauran de presentar-se a la Junta Electoral en horari d'oficina del Col·legi, dins dels quinze dies naturals següents a aquell en què es faça pública la convocatòria, hauran d'incloure els candidats per a cada càrrec i, a més, quatre candidats suplents, amb l'expressió de l'orde de col·locació, número de col·legiat, domicili actual i telèfon de contacte. En el moment de presentar la candidatura es designarà un representant davant de la Junta Electoral i un suplent, i s'assenyalarà un número de fax als efectes de notificacions.
  
3 - Dins dels cinc dies hàbils següents al de l'expiració del termini per a presentar candidatures, la Junta Electoral comunicarà als representants d'aquestes o, si no els ha designat, al cap de la candidatura, les causes d'inelegibilitat apreciades respecte de tots o alguns dels integrants de la llista. El termini per a l'esmena és de cinc dies hàbils.
  
6 - Les candidatures no poden ser objecte de modificació una vegada presentades, excepte com a conseqüència del tràmit d'esmena previst en l'apartat 3 d'aquest article, així com en el cas de defunció o renúncia del titular. En ambdós casos, les baixes que es produïsquen s'entendran cobertes pel candidats suplents pel seu orde de col·locació, sempre que reunisquen els requisits establits per al càrrec a ocupar. Si es tracta de la baixa del president o del secretari, aquestes seran cobertes, respectivament, pel vicepresident primer i pel vicesecretari, i passarà, en el primer cas, el vicepresident segon a vicepresident primer. Qualsevol altra situació no prevista serà resolta per la Junta Electoral, i procurarà no perjudicar els interessos i drets a concórrer a les eleccions de la candidatura afectada.
  
7 - Alhora que es publica la convocatòria d'eleccions s'exposarà al tauler d'anuncis del Col·legi el cens electoral, amb indicació d'un termini de deu dies naturals per a formular reclamacions, que seran resoltes per la Junta Electoral dins dels set dies hàbils següents a l'expiració del termini per a formular-les, i es notificarà la resolució a cada col·legiat.
  
8 - Les eleccions se celebraran en el termini màxim de 45 dies naturals des de la proclamació de candidatures.
  
Article 28 € Celebració
  
1 - Tot el territori a què s'estén la jurisdicció del Col·legi formarà un sol districte electoral, i es constituiran les meses electorals als locals del mateix Col·legi.
  
2 - Les meses electorals estaran constituïdes en el dia i l'hora que fixe la convocatòria per tres col·legiats i els seus respectius suplents, no candidats, que hauran de pertànyer a cada un dels terços de col·legiats, i actuarà el major com a president, el més jove, com a secretari, la resta com a vocal.
  
La seua designació la realitzarà la Junta Electoral, per sorteig i prèvia insaculació i caldrà l'acceptació pels col·legiats a què per sorteig corresponga. Tota candidatura podrà nomenar un interventor en cada mesa electoral amb la sol·licitud prèvia a la Junta Electoral, que expedirà l'oportuna credencial. Els interventors de les candidatures, a més d'estar col·legiats amb una antiguitat mínima de 2 anys en la data de la convocatòria de les eleccions, hauran de reunir els requisits de l'article 23.1.
  
Si arribada l'hora de constitució de les meses electorals no poguera portar-se a efecte, per no aconseguir els seus membres el nombre necessari per a això, la Junta Electoral, sense perjudici de la responsabilitat a què això puga donar lloc, proveirà la constitució al seu lliure criteri, amb la facultat, fins i tot, de modificar la seua composició al llarg de la jornada de votació, si calguera, respectant, en tot cas, els requisits exigits als membres de les meses electorals en el paràgraf anterior.
  
Article 29 € Vot personal i per correu
  
1. El dret de sufragi s'exerceix personalment, sense perjudici de les disposicions sobre el vot per correu.
  
El vot és secret, ningú pot ser obligat o coaccionat sota cap pretext en l'exercici del seu dret de sufragi, ni a revelar el seu vot.
  
2. Els col·legiats que prevegen que en la data de la votació no es trobaran en la localitat on es procedisca a la votació, o que no puguen personar-se, podran emetre el seu vot per correu, sol·licitant-lo mitjançant compareixença personal a la seu social del Col·legi o en alguna de les seues delegacions, en horari d'oficina que tinguen establit, a partir de la data de la convocatòria i fins al quinzé dia anterior a la votació, i acreditar la seua identitat mitjançant exhibició del DNI o del carnet col·legial.
  
Els col·legiats que per impossibilitat física, degudament acreditada segons el parer de la Junta Electoral, no puguen comparéixer personalment, podran atorgar poders notarials a tercera persona amb caràcter individual per a aquest tràmit, sense que una única persona puga representar més d'un elector.
  
3. La Junta Electoral, comprovada la inscripció, realitzarà l'anotació corresponent i certificarà la petició de vot en el cens, perquè el dia de les eleccions no es realitze el vot personalment.
  
4. Després de l'anotació en el cens, la Junta Electoral, en un termini no superior als cinc dies hàbils següents al de la sol·licitud, trametrà per correu certificat, amb justificant de recepció, al domicili que conste als arxius del Col·legi, una papereta de cada candidatura i un sobre blanc, a l'exterior del qual figurarà la inscripció següent:
  
«Conté paperetes per a l'elecció de la Junta de Govern del Col·legi Oficial de Metges de València :
  
Nom i cognoms
  
Adreça
  
Núm. del col·legiat/ada
  
Signatura»
  
En la mateixa sol·licitud de vot per correu podrà la persona col·legiat/ada actualitzar la variació que haja pogut produir-se al seu domicili particular o en el professional, en què exercisca l'activitat mèdica a títol privat i particular, sense que li estiga permés designar per a la recepció de la documentació electoral el domicili de l'hospital, centre o establiment sanitari públic o privat en què preste els seus serveis, ni un apartat de correus.
  
5. La papereta haurà d'introduir-se doblegada en un sobre blanc, que es tancarà i s'introduirà al seu torn juntament amb la fotocòpia del document nacional d'identitat al sobre especial, que es trametrà per correu certificat i, en tot cas, abans del tercer dia previ a la celebració de les eleccions.
  
6. La Junta Electoral es reunirà en una o diverses ocasions per a l'obertura dels sobres exteriors, i procedirà en primer lloc a la comprovació de les dades i la signatura de l'elector/a que consten a la part exterior del sobre tancat que conté el sobre amb les paperetes, amb la signatura del document nacional d'identitat que preceptivament haurà adjuntat. Els sobres s'agruparan per meses electorals, la Junta Electoral estendrà acta i llista dels sobres rebuts i els seus votants, els custodiarà en el seu poder fins al dia de la votació, en què traslladarà tot això a les meses electorals una vegada constituïdes. Així mateix, continuarà traslladant les que puga rebre en aquest dia, fins a l'hora de tancament de les urnes. Els sobres rebuts després de l'hora de tancament de les urnes seran conservats per la Junta Electoral.
  
Article 60 € Liquidació